Shalom! Olen Jonathan Hessen.
Eetris on teine osa Iisraeli uudiste erisaatest
Põhja-Iisraelis toimunud looduskatastroofist.
Tulekahju nõudis 42 inimelu, põletas ligi 6000 hektarit maad
ja hävitas ligi viis miljonit puud.
Täna näitame Calev Myersi raportit Yemin Orde'i küla kohta.
Küla asub Põhja-Iisraelis ja hävines tulekahjus peaaegu täielikult.
Järgneb raport -
Siinne kampus on otsekui laste kibuts.
See on noorteküla, mis hoolitseb pidevalt
üle 500 lapse eest, kes tulevad 20 eri riigist,
kuid põhiosa pärinevad Ida-Aafrikast, Etioopiast,
Lõuna-Ameerikast, Venemaalt ja endistest liiduvabariikidest
ning paljudest teistest kohtadest.
- Kas teie olete enamusele neist koduks ja perekonnaks?
- Me ei usu internaatkoolidesse, neis ei ole midagi head.
Lapsed peaksid kasvama kodus kindla pere juures,
mida toetab kogukond.
Kuna neil lastel ei ole perekonna ja kogukonna tuge,
püüame neile anda järgmise parima variandi.
Meil on selleks oma filosoofia ja metoodika.
Me ei saa anda neile, mida annaksid nende oma vanemad,
kuid püüame anda neile parima võimaliku variandi.
Siin on suur kogukond - meil on ligi 30 hektarit maad
ja kool, mis ei ole internaatkool.
Internaatkooli sõnum on: vaesel lapsel pole kodu,
saadame ta internaatkooli.
Meil on otsekui laste kibuts ja küla.
Kool asub kaugemal ja lapsed sõidavad iga päev sinna ja tagasi.
Püüame luua loomuliku keskkonna, kus kool ja kodu on lahus.
Usume, et iga Iisraeli pinnale jõudnud laps ja hing
tuleb vastu võtta ja anda neile parim.
- Paljud laste toad hävinesid, kas pole?
- Hävines ligi 20 maja. Peame need uuesti üles ehitama.
See teeb meid tugevamaks.
- Kui palju võiks nende hoonete taastamine maksma minna?
- Umbkaudsel hinnangul ligi 15 miljonit dollarit.
Täpset numbrit veel ei ole, kuid otsime siiski abi.
- Mis on hetkel viis kõige pakilisemat vajadust,
mille jaoks toetajad võiksid abiraha saata?
- Vajame raha ehitustööks. Oleme kindlustatud,
kuid kindlustus ei anna tagasi endisi ilusaid maju -
need olid laitmatud, lapsed kasvasid siin keset ilu.
Peame ostma lastele uue põhivarustuse -
arvutid, raamatukogu ja muu selline kuuluvad meie põhivajaduste hulka.
- Oled pärit Guineast. Kui kaua sa oled Iisraelis olnud?
- Jaanuaris saab viis aastat.
- Kas sa oled siin üksi või on sul siin peret ka?
- Kogu mu pere ongi siin. See küla ongi minu perekond.
- Kas siin on su pere ja siin sa elad?
- Siin ma elan, õpin ja teen kõike. See on mu kodu.
- Mis tunne sul on, kui sa näed seda hävingut?
- See meenutab mulle, kuidas mu perekond hukkus
samasuguses tulekahjus.
Kaotasin kodu omal maal, tulin siia ja kaotasin kõik uuesti.
Elu algab otsast peale.
Kõik, mida viie aastaga ehitasin, on läinud.
- Kas tahaksid öelda midagi inimestele,
kes annetavad selle lasteküla ülesehitamisprojekti jaoks?
- Tahaksin öelda abistajatele, et nad ei aita vaid ühte inimest,
ühte perekonda, vaid nad aitavad inimesi peaaegu kõikjalt maailmast.
Siin on inimesi Darfourist, Guineast, Brasiiliast, Venemaalt,
Ukrainast, Moldovast ja mujalt.
Kõikidest siin elavatest inimestest kümnest ühel ehk on ema Iisraelis,
osadel on perekond oma riigis ja osadel ei ole sedagi.
Kui keegi soovib aidata, siis teadke,
et aitate tuhandeid peresid.
See koht vajab abi. Miks?
Sest mulle ja teistele lastele, kes tulid siia väiksena Darfourist,
Venemaalt ja mujalt, on see kõik, mis meil on.
Ja see hävines täielikult. Kõik, mis mul oli, on läinud.
Arvan, et inimesed tahavad aidata seda küla üles ehitada,
see ei ole internaat, vaid lasteküla; see on kodu.
See ei ole kodu ainult neile, kes õpivad.
Siin elavad ka need, kes on õpingud lõpetanud.
Tahaksin tänada kõiki, kellel on soov aidata.
Siin põlesid sisse riided, jalanõud ja muu selline.
Kõik, millega saate aidata, võetakse siinsete elanike poolt
tänuga vastu.
- Mitu päeva tagasi tabas Iisraeli põhjaosa
riigi kohutavaim looduskatastroof - tulekahju, mis hävitas
tuhandeid hektareid maad, viis miljonit puud ja palju kodusid.
Oleme Yemin Orde'i lastekülas Põhja-Iisraelis,
mitte kaugel Atlit'ist, kus tuli möllas kõige palavamalt.
Siin asus lasteküla raamatukogu ja arvutiruum.
Külas elab 500 Iisraeli last, 100 neist on orvud,
teistel puuduvad kodud muudel põhjustel.
Kogeme usklikena vastutust trööstida Siioni leinajaid,
anda neile laubaehe tuha asemele ja rõõmuõli leina asemele.
Pöördume teie poole, sõbrad kõigi rahvaste seas -
toetage seda projekti ja annetage selle tähtsa asja heaks.
Tahaksime aidata Yemin Orde'i küla uuesti üles ehitada.
Tahame aidata taastada selle raamatukogu ja arvutiruumi,
luua nende laste jaoks uuesti neile koduks olnud küla.
Ühinege meiega!
Täname teid kogu südamest sellest projektis osalemast
ja aitamast neid Iisraeli inimesi. Aitäh.
Tõlge: Monika Jaaguri
israelnews@tv7.fi